पाएं अपने शहर की ताज़ा ख़बरें और फ्री ई-पेपरडाउनलोड करें
राज्य सरकार के चिकित्सा एवं स्वास्थ्य विभाग के शासन सचिव के निर्देशों के तहत कोविड-19 से संबंधित परिवेदनाओं, समस्याओं को एक ही नम्बर पर प्राप्त कर उनके समयबद्ध, त्वरित निस्तारण एवं पारदर्शिता के साथ जानकारी प्रदान की जाएगी। कलेक्टर चिन्मयी गोपाल ने बताया कि कोविड-19 के बिना लक्षणों वाले मरीजों को होम आईसोलेशन में चिकित्सकीय सलाह, दवा आदि उपलब्ध कराने तथा लक्षणों वाले मरीजों को कोविड डेडिकेटेड अस्पताल में समुचित उपचार व बेड उपलब्ध कराने को दृष्टिगत रखते हुए सआदत चिकित्सालय में जिला स्तरीय वॉर रूम की स्थापना की गई है।
वॉर रूम के लिए अतिरिक्त जिला कलेक्टर मुरारी लाल शर्मा को प्रभारी अधिकारी एवं महिला एवं बाल विकास विभाग के उप निदेशक डॉ. धर्मवीर को सहायक प्रभारी अधिकारी नियुक्त किया गया है। जिला स्तरीय वॉर रूम (181) सआदत अस्पताल के कमरा नम्बर 16 में संचालित है। जिसके दूरभाष नम्बर 8290848432 है।बाल विवाह रोकने के लिए 01432-247478 पर सूचित करेंबाल विवाह को रोकने के लिए कलेक्ट्रेट में जिला नियन्त्रण कक्ष की स्थापना की गई है। जिसके प्रभारी अधिकारी अतिरिक्त जिला कलेक्टर मुरारी लाल शर्मा एवं सहायक प्रभारी अधिकारी महिला एवं बाल विकास विभाग के उप निदेशक डा. धर्मवीर नियुक्त किए गए हैं। नियन्त्रण कक्ष के दूरभाष नम्बर 01432-247478 हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn